Գիտաժողովը բաղկացած էր 2 փուլից՝ գրավոր և բանավոր: Գիտաժողովին մասնակցելու հայտ էին ներկայացրել 6 մասնակիցներ՝ Շիրակի մարզի իրավաբանական բուհերից և բուհերի իրավաբանական ֆակուլտետներից: Գիտաժողովի գրավոր փուլին մասնակցեցին սահմանված ժամկետներում կազմակերպիչներին իրենց զեկույցները ներկայացրած 5 մասնակիցներ, որոնք իրավունք ստացան մասնակցելու բանավոր փուլին, որտեղ ներկայացրեցին իրենց զեկույցները: Հեղինակները անդրադարձել էին կոռուպցիայի դեմ պայքարի վերաբերյալ 2009-2012թթ. ռազմավարությանը` առաջարկելով նոր գաղափարներ և խնդիրների շուրջ իրենց ուրույն լուծումները: Երիտասարդ իրավաբանների ելույթները գնահատվում էին հեղինակավոր անդամներից կազմված ժյուրիի կողմից, որոնց թվում էին ՀՀ Շիրակի մարզային դատախազության դատախազ Գագիկ Մարգարյանը, Հակակոռուպցիոն գործողությունների մոբիլիզացման ծրագրի ներկայացուցիչ Գայանե Մարտիրոսյանը և Երևանի ՇՊԱԿ-ի տնօրեն Մարատ Ատովմյանը: